Be to, į pasiūlymą įtraukta tikslinių patobulinimų ir supaprastinimų. Jie nustatyti nuo tada, kai įsigaliojo 2018 m. finansinis reglamentas, o kai kuriais iš jų atsižvelgiama į naujausius įvykius ir tendencijas. Patobulinimai grindžiami per COVID-19 pandemiją įgyta patirtimi ir yra daugiausia susiję su krizių valdymu. Jais taip pat siekiama geriau apsaugoti ES finansinius interesus (pvz., plačiau naudojantis skaitmeninės pertvarkos galimybėmis), geriau prisidėti prie ES politikos tikslų įgyvendinimo ir užtikrinti papildomą supaprastinimą Sąjungos lėšų gavėjams.

·Suderinimas su DFP (apskritai). Į Finansinį reglamentą įtrauktos kelios nuorodos į pagrindinius 2021–2027 m. teisės aktus ir kitus teisės aktus. Be to, siekiant užtikrinti sklandų DFP reglamento įgyvendinimą, laikantis bendro taisyklių sąvado požiūrio, Finansiniame reglamente siūloma atsižvelgti į tam tikrus nukrypimus nuo sektorių pagrindiniuose teisės aktuose nustatytų biudžeto principų (Finansinio reglamento 12, 14, 15 ir 18 straipsniai, 32 straipsnio 2 dalis, 41 straipsnio 2 dalis, 44 straipsnio 1 ir 3 dalys, 48 straipsnio 2 dalis, 54 straipsnis, 96 straipsnio 1 ir 2 dalys, 97 straipsnio 3 dalis, 106 straipsnio 1 dalis, 115 straipsnio 3 dalis, 214 straipsnio 3 dalis, 250 straipsnio 1 dalies b punktas ir 253 straipsnio 1 dalies c punktas). Be to, siekiant atsižvelgti į bendrą deklaraciją dėl galimo Bendrųjų sąlygų reglamento turinio įtraukimo, II antraštinėje dalyje dėl principų, nuo kurių sektorių teisės aktai negali nukrypti, (6 straipsnyje) pateikta nuoroda į šį reglamentą.

Pasiūlyme nenustatyta, kad į jo taikymo sritį nepatenka labai mažos įmonės. Šios įmonės gali būti ES lėšų gavėjos, todėl joms turi būti taikomos bendrosios finansinės taisyklės. 2021–2027 m. finansavimo laikotarpio taisyklėmis jau palengvintas labai mažų įmonių dalyvavimas. Pavyzdžiui, neseniai Komisija, naudodamasi finansinio reglamento taisyklėmis dėl supaprastintų finansavimo formų, priėmė sprendimą, kuriuo labai mažų įmonių savininkams pagal bet kurią finansavimo programą leidžiama deklaruoti personalo išlaidas kaip iš anksto apibrėžtus vieneto įkainius, nereikalaujant pateikti deklaruotų normų įrodymų. Be to, tam tikrais atvejais pasiūlymu sumažinamos išlaidos įmonėms, kurios dažnai yra labai mažos, mažosios ir vidutinės įmonės. Pasiūlymu siekiama sustiprinti proporcingumo principo įgyvendinimą, be kita ko, pasikliaujant pagal netiesioginio valdymo principą biudžetą vykdančių partnerių atliekamu išsamiu patikrinimu. Taip būtų galima sudaryti sąlygas taikyti lankstesnį požiūrį labai mažoms, mažosioms ir vidutinėms įmonėms. Apskritai daugelis tikslinio supaprastinimo priemonių turėtų būti naudingos visoms, taigi taip pat mažosioms ir vidutinėms įmonėms.

Be to, pasiūlyme paaiškinta, kad rungimosi principu pagrįsta procedūra sistematiškai nereikalaujama pašalinti dalyvio iš sutarties skyrimo procedūros (135 straipsnis).

Pasiūlyme atsižvelgiama į būtinybę supaprastinti pastatams taikomas viešųjų pirkimų procedūras. Be to, pasiūlyme nustatoma, kad į šio reglamento viešųjų pirkimų taisyklių taikymo sritį nepatenka notarų teikiamos tvirtinimo paslaugos, įtraukiama galimybė dėl valstybių narių organizacijų teikiamų paslaugų rengti derybas be išankstinio skelbimo ir išplečiama derybų be išankstinio skelbimo apie pirkimą taikymo po nesėkmingos konkurso procedūros su derybomis sritis (164 straipsnis ir I priedo 6 punktas).

Pasiūlyme taip pat atsižvelgiama į būtinybę taikyti lankstesnes taisykles Sąjungos delegacijoms trečiosiose valstybėse, atsižvelgiant į vietos rinkos sąlygas ir valstybių narių praktiką. Todėl prieigos prie rinkos vertės riba ir taisyklės suderintos su vertės riba ir taisyklėmis, kurios šiuo metu taikomos su išorės veiksmais susijusiems viešiesiems pirkimams. Be to, sutartis savo sąskaita skiriančioms Sąjungos delegacijoms būtų leidžiama priimti, pvz., asmeniškai pateikiamus paraiškų dokumentus (153 straipsnio 5 dalis).

·Profesinis interesų konfliktas, galintis daryti neigiamą poveikį viešojo pirkimo sutarties vykdymui. Atsižvelgiant į Europos ombudsmeno tyrimą dėl sutarties skyrimo, siūloma įtraukti apibrėžtį ir aiškią priežastį pašalinti dalyvius iš sutarčių skyrimo procedūrų dėl šių priežasčių (144 straipsnis). Be to, visi konkurso dalyviai turi pateikti priesaikos deklaraciją, kuria patvirtinama, kad jiems nekyla profesinio interesų konflikto, ir pareikalavus pateikti atitinkamą informaciją (I priedo 18.4 punktas). Galiausiai pasiūlyme atkreipiamas dėmesys į perkančiosios organizacijos pareigą įvertinti, ar yra tokių interesų konfliktų (I priedo 20.1 punktas).

·Viena integruota duomenų gavybai ir rizikos vertinimui skirta IT sistema. Pasiūlymu siekiama pagerinti duomenų apie Sąjungos finansavimo gavėjus ir tuos, kurie galiausiai tiesiogiai arba netiesiogiai gauna naudos iš Sąjungos finansavimo, kokybę ir sąveikumą. Siekiant veiksmingai užkirsti kelią sukčiavimui, jį aptikti, tirti ir pašalinti arba ištaisyti pažeidimus, būtina turėti galimybę nustatyti fizinius asmenis, kurie yra tikrieji gavėjų savininkai ir galiausiai gauna naudą piktnaudžiaujant Sąjungos finansavimu. Ši galimybė užtikrinama standartizuojant elektroninį duomenų apie Sąjungos finansavimą gavėjus ir tikruosius jų savininkus registravimą bei saugojimą kontrolės ir audito tikslais. Be to, prieigai prie šių duomenų apie Sąjungos finansavimo gavėjus ir šių duomenų analizei būtų privaloma naudotis (Komisijos teikiama) viena integruota duomenų gavybai ir rizikos vertinimui skirta IT sistema. Ši sistema labai palengvintų sukčiavimo, korupcijos, dvigubo finansavimo, interesų konflikto ir kitų pažeidimų rizikos nustatymą. Už vienos integruotos duomenų gavybai ir rizikos vertinimui skirtos IT sistemos sukūrimą, valdymą ir priežiūrą būtų atsakinga Komisija (36, 159 ir 275 straipsniai). Duomenų registravimo, laikymo, perdavimo ir tvarkymo taisyklės turėtų derėti su taikomomis duomenų apsaugos taisyklėmis. Galiausiai pasiūlyme nustatyta, kad 36 straipsnis taikomas tais atvejais, kai valstybės narės gauna ir naudoja Sąjungos finansavimą, taikant tiesioginį valdymą. Pirmiau nurodytos pareigos būtų taikomos po 2027 m. DFP priimamoms ir pagal DFP po 2027 m. finansuojamoms programoms, kad būtų skirta pakankamai laiko elektroninėms duomenų sistemoms pritaikyti, gairėms pateikti ir mokymams surengti. Pereinamuoju laikotarpiu bus toliau galimas ir skatinamas savanoriškas taikymas. Šis pasiūlymas svarbus imantis pirmiau 2 punkte paaiškintų skaitmeninės pertvarkos veiksmų.

Be to, kas nurodyta pirmiau, įtrauktos atskiros draudimo dalyvauti procedūroje priežastys, grindžiamos atsisakymu bendradarbiauti per leidimus suteikiančio pareigūno, OLAF, Europos prokuratūros arba Audito Rūmų atliekamus tyrimus, patikrinimus arba auditus ir neapykantos arba diskriminacijos kurstymu (atitinkamai naujas 139 straipsnio 1 dalies i punktas ir 139 straipsnio 1 dalies c punkto vi papunktis). Taip pat siūloma sunkaus profesinio nusižengimo sąvokoje kaip atskirą draudimo dalyvauti procedūroje priežastį aiškiai nurodyti interesų konflikto pažeidimą (139 straipsnio 1 dalies c punkto iv papunktis). Prireikus, atsižvelgiant į atvejo pobūdį arba aplinkybes, siūloma taikyti pagreitintą procedūrą (nauja 139 straipsnio 6 dalis). Pasiūlyme taip pat nurodyta galimybė uždrausti dalyvauti procedūroje tikriesiems savininkams ir susijusiems subjektams, jei laikoma, kad įvykdyti atsakomybės priskyrimo reikalavimai (nauji 138 straipsnio 2 dalies h ir i punktai, 139 straipsnio 2 dalis ir nauja 139 straipsnio 5 dalis). Kitais pakeitimais pašalinami dabartiniai sistemos trūkumai, pvz., sukuriant teisinę prieštaravimų raštų ir administracinių sprendimų turinio pranešimo prezumpciją (naujas 138 straipsnio 2 dalies g punktas, 139 straipsnio 1 dalis, 139 straipsnio 1 dalies d punkto i papunktis, 139 straipsnio 1 dalies e punktas, 139 straipsnio 7 dalis, 140 straipsnio 1 dalis, 143 straipsnis, 145 straipsnio 5 dalis, 146 straipsnio 2 dalis, naujas 147 straipsnis, nauja 152 straipsnio 3 dalis, 152 straipsnio 2 dalies h punktas, 153 straipsnis ir nauja 156 straipsnio 6 dalis).

Be to, siekiant palengvinti ES pastatų žalinimą, į 271 straipsnį įtraukta galimybė pastatų renovacijai finansuoti naudotis paskolomis.

Pasiūlymu taip pat siekiama gerinti kontrolei ir auditui skirtų duomenų apie Sąjungos finansavimo gavėjus kokybę ir sąveikumą, be kita ko, naudojantis viena integruota duomenų gavybai ir rizikos vertinimui skirta IT sistema (daugiau informacijos pateikta toliau 3 punkte).

(5)atsižvelgiant į patirtį, įgytą įgyvendinant Sąjungos bendrajam biudžetui (toliau – biudžetas) taikomas finansines taisykles ir priėmus Tarybos reglamentą (ES, Euratomas) 2020/2093, kuriuo nustatyta 2021–2027 m. daugiametė finansinė programa, reikėtų atlikti tam tikrus tikslinius pakeitimus, siekiant suderinti bendrąsias finansines taisykles su naująja teisine sistema, pritaikyti jas prie efektyvaus krizių valdymo poreikių ir pagerinti Sąjungos finansinių interesų apsaugą. Be to, reikėtų atlikti tikslinius supaprastinimus, techninius atnaujinimus ir pataisymus;

(9)būtina geriau atsižvelgti į specifinį finansinių įsipareigojimų ir biudžeto garantijų atidėjinių pobūdį ir veikimą. Todėl reikėtų pataisyti tam tikras biudžeto garantijų, biudžetinių įsipareigojimų, teisinių įsipareigojimų, mokėjimų asignavimų, gavėjų ir informacijos apie gavėjus skelbimo apibrėžtis ir taisykles. Reikėtų įtraukti finansinių įsipareigojimų atidėjinių sudarymo etapo apibrėžtį. Be to, reikėtų atnaujinti apibrėžtis, siekiant atsižvelgti į konkrečius viešųjų pirkimų taisyklių pakeitimus ir taisyklių dėl nepiniginio dovanojamo turto įtraukimą;

(19)siekiant atsižvelgti į solidarumo ir neatidėliotinos pagalbos rezervą, sukurtą pagal Reglamentą (ES, Euratomas) 2020/2093, turėtų būti atnaujintos taisyklės dėl perkėlimų, kuriems taikomos specialiosios nuostatos. Be to, reikėtų atlikti patikslinimus, siekiant atsižvelgti į tai, jog norint mobilizuoti solidarumo ir neatidėliotinos pagalbos rezervą nebereikia parengti taisomojo biudžeto projektų;

(27)siekiant pagerinti Sąjungos biudžeto apsaugą nuo sukčiavimo, korupcijos, interesų konfliktų, dvigubo finansavimo ir kitų pažeidimų, reikėtų nustatyti standartizuotas informacijos apie Sąjungos finansavimo gavėjus rinkimo, palyginimo ir apibendrinimo priemones. Visų pirma siekiant veiksmingai užkirsti kelią sukčiavimui, jį nustatyti, ištirti ir pašalinti arba ištaisyti pažeidimus, būtina turėti galimybę nustatyti fizinius asmenis, kurie yra galutiniai tiesioginiai arba netiesioginiai Sąjungos finansavimo naudos gavėjai ir kurie galiausiai dėl piktnaudžiavimo ES finansavimu gauna naudos. Elektroniniu būdu registruojant ir saugant duomenis apie Sąjungos finansavimo gavėjus, įskaitant tikruosius jų savininkus, kaip apibrėžta Europos Parlamento ir Tarybos direktyvos (ES) 2015/849 3 straipsnio 6 punkte, ir reguliariai sudarant sąlygas susipažinti su šiais duomenimis vienoje Komisijos teikiamoje integruotoje duomenų gavybai ir rizikos vertinimui skirtoje IT sistemoje, turėtų būti lengviau įvertinti riziką atrankos, sutarčių skyrimo, finansinio valdymo, stebėsenos, tyrimų, kontrolės ir audito tikslais ir veiksmingai užkirsti kelią sukčiavimui, korupcijai, interesų konfliktams, dvigubam finansavimui ir kitiems pažeidimams, juos nustatyti, ištaisyti ir imtis dėl jų tolesnių veiksmų. Už vienos integruotos duomenų gavybai ir rizikos vertinimui skirtos IT sistemos sukūrimą, valdymą ir priežiūrą turėtų būti atsakinga Komisija. Komisija, valstybės narės, biudžetą vykdantys asmenys arba subjektai, Europos kovos su sukčiavimu tarnyba (toliau – OLAF) ir kitos Sąjungos tyrimų ir kontrolės įstaigos, naudodamiesi atitinkama savo kompetencija, turėtų turėti būtiną prieigą prie šių duomenų. Su duomenų registravimu, laikymu, perdavimu ir tvarkymu susijusios taisyklės turėtų derėti su taikomomis duomenų apsaugos taisyklėmis;

(42)būtina leisti iš Sąjungos bendrojo biudžeto pajamų atskaityti visas už panaikintų ar sumažintų baudų, kitų nuobaudų arba sankcijų sumas mokėtinas palūkanas ar kitą mokestį, įskaitant bet kokią su tomis sumomis susijusią neigiamą grąžą. Siekiant laikytis bendrojo ankstesnės padėties atkūrimo principo (restitutio in integrum), taikomo Sąjungos institucijų skirtoms baudoms, kitoms nuobaudoms arba sankcijoms, kurias vėliau panaikino arba sumažino Teisingumo Teismas, būtina nustatyti, kad bet kokia neigiama grąža, susijusi su laikinai surinktų tokių baudų, kitų nuobaudų arba sankcijų, kurias skyrė Sąjungos institucijos, suma, neturėtų būti atskaitoma iš grąžintinos sumos. Siekiant kompensuoti už prarastą galimybę naudotis lėšomis nuo tos dienos, kurią įmonė laikinai sumokėjo baudą Komisijai, iki grąžinimo dienos, kaip tinkama kompensacija įmonei tokiomis aplinkybėmis, grąžintina suma turėtų būti padidinta sumokant palūkanas, apskaičiuotas pagal normą, kurią Europos Centrinis Bankas taiko savo pagrindinėms refinansavimo operacijoms, padidinus ją pusantro procentinio punkto, ir taip šiai sumai nebereikės taikyti jokios kitos palūkanų normos. Be to, ta norma atitinka palūkanų normą, taikomą skolininkui, kai skolininkas nusprendžia atidėti baudos, kitos nuobaudos arba sankcijos mokėjimą ir vietoj mokėjimo pateikia finansinę garantiją. Siekiant užtikrinti pakankamą pinigų srautą, kad susijusioms trečiosioms šalims būtų kompensuota už prarastą galimybę naudotis lėšomis 109 straipsnio 4 dalyje nurodytais atvejais, reikėtų leisti, kad baudų, kitų nuobaudų arba sankcijų forma gautos sumos ir visos dėl jų sukauptos palūkanos ar kitos pajamos būtų įtrauktos į biudžetą iki kitų finansinių metų pabaigos;

(47)tikslinga nustatyti naujų Europos tarnybų steigimo tvarką ir atskirti privalomas ir neprivalomas tokių tarnybų užduotis. Turėtų būti numatyta galimybė Sąjungos institucijoms, Sąjungos organams ir kitoms Europos tarnyboms leidimus suteikiančio pareigūno įgaliojimus deleguoti Europos tarnybos direktoriui. Be to, Europos tarnybos turėtų turėti galimybę sudaryti paslaugų lygio susitarimus dėl paslaugų teikimo, prekių tiekimo arba darbų vykdymo, arba pastatų sutarčių. Tikslinga parengti konkrečias apskaitos įrašų pateikimo taisykles, nuostatas, kuriomis Komisijos apskaitos pareigūnui leidžiama tam tikras savo užduotis deleguoti tų tarnybų darbuotojams, ir veiklos procedūras, susijusias su banko sąskaitomis, kurias Komisija turėtų galėti atidaryti Europos tarnybos vardu;

(53)dėl to taip pat turėtų būti nustatytos leidimus suteikiančių pareigūnų užduotys, pareigos ir procedūrų principai, kurių reikia laikytis. Deleguotieji leidimus suteikiantys pareigūnai turėtų užtikrinti, kad perdeleguotieji leidimus suteikiantys pareigūnai ir jų darbuotojai gautų informaciją ir mokymus apie kontrolės standartus ir atitinkamus metodus bei būdus, ir kad būtų imtasi priemonių, siekiant užtikrinti kontrolės sistemos veikimą. Deleguotasis leidimus suteikiantis pareigūnas turėtų atsiskaityti savo Sąjungos institucijai už vykdytas pareigas teikiamoje metinėje ataskaitoje. Toje ataskaitoje turėtų būti pateikiama reikalaujama finansinė ir valdymo informacija to pareigūno patikinimo pareiškimui dėl savo pareigų vykdymo pagrįsti, be kita ko, informacija apie bendrus atliktų operacijų rezultatus. Reikėtų saugoti patvirtinamuosius dokumentus, susijusius su atliktomis operacijomis, bent penkerius metus. Visos įvairiausios derybų, susijusių su viešųjų sutarčių skyrimu, formos turėtų būti nurodytos atitinkamai Sąjungos institucijai skirtoje deleguotojo leidimus suteikiančio pareigūno specialioje ataskaitoje ir tos Sąjungos institucijos Europos Parlamentui bei Tarybai skirtoje ataskaitoje, nes tos procedūros nukrypsta nuo įprastų skyrimo procedūrų;

(61)turėtų būti nustatytos avansinių sąskaitų naudojimo sąlygos, t. y. valdymo sistema, kuri būtų įprastų biudžeto procedūrų išimtis ir būtų susijusi tik su nedidelėmis sumomis, ir turėtų būti nustatytos avansinių lėšų administratorių užduotys ir pareigos, taip pat leidimus suteikiančio pareigūno bei apskaitos pareigūno užduotys ir pareigos, susijusios su avansinių sąskaitų kontrole. Audito Rūmams turėtų būti pranešama apie visus avansinių lėšų administratorių paskyrimus. Siekiant veiksmingumo Sąjungos delegacijose turėtų būti atidarytos avansinės sąskaitos tiek Komisijos, tiek EIVT biudžeto skirsnių asignavimams. Be to, konkrečiomis sąlygomis tikslinga leisti Sąjungos delegacijos avansines sąskaitas naudoti nedidelėms sumoms išmokėti taikant biudžetines procedūras. Kalbant apie avansinių lėšų administratorių skyrimą, turėtų būti galima pasirinkti iš Komisijos įdarbintų krizių valdymo pagalbos ir humanitarinės pagalbos operacijų sričių darbuotojų, jeigu nėra Komisijos darbuotojų, kuriems taikomi Europos Sąjungos pareigūnų tarnybos nuostatai ir kitų tarnautojų įdarbinimo sąlygos, nustatyti Tarybos reglamente (EEB, Euratomas, EAPB) Nr. 259/68 (toliau – Pareigūnų tarnybos nuostatai);

(60)atsižvelgiant į tai, kad Sąjungos delegacijų mokėjimai pagal standartines biudžeto, iždo ir apskaitos operacijų taisykles (toliau – biudžeto procedūros) vis dažniau atliekami per centrinį iždą ir todėl operacijų skaičius ir per avansines sąskaitas mokamos sumos mažėja, tikslinga supaprastinti avansinių sąskaitų sukūrimo, administravimo ir kontrolės taisykles;

(77)siekiant Europos žemės ūkio garantijų fondą (EŽŪGF) suderinti, kai tik tai bus techniškai įmanoma, su bendrosiomis apskaitos ir biudžeto procedūromis, turėtų būti leidžiama vykdyti individualius biudžetinius įsipareigojimus mokėjimams atlikti, neprivalant prieš tai prisiimti bendro preliminaraus įsipareigojimo mokėjimams atlikti, po kurio per ne ilgesnį kaip dviejų mėnesių laikotarpį arba, tam tikromis sąlygomis, ilgesnį laikotarpį, būtų prisiimti individualūs įsipareigojimai. Be to, kad būtų galima vykdyti individualius biudžetinius įsipareigojimus ir mokėjimus gruodžio mėn. už pirmąjį finansinių metų mėnesį, įprastos EŽŪGF valdymo išlaidos turėtų būti pridėtos prie išlaidų, kurių atžvilgiu leidžiama atlikti išankstinius mokėjimus, rūšių;

(74)siekiant užtikrinti, kad Komisija turėtų visą reikiamą informaciją finansavimo sprendimams priimti, būtina nustatyti finansavimo sprendimų dėl dotacijų, viešųjų pirkimų, Sąjungos išorės veiksmų patikos fondų (toliau – Sąjungos patikos fondai), apdovanojimų, finansinių priemonių, derinimo priemonių arba platformų ir biudžeto garantijų turinio minimalius reikalavimus. Be to, siekiant potencialiems gavėjams suteikti ilgesnio laikotarpio perspektyvą, būtina, kad finansavimo sprendimus būtų galima priimti dėl ilgesnio nei vienų finansinių metų laikotarpio, nurodant, kad jų vykdymas turėtų priklausyti nuo atitinkamiems finansiniams metams turimų biudžeto asignavimų. Be to, būtina sumažinti elementų, kurių reikia finansavimo sprendimui priimti, skaičių. Siekiant supaprastinimo tikslo, finansavimo sprendimas tuo pačiu metu turėtų reikšti metinę arba daugiametę darbo programą. Atsižvelgiant į tai, kad 70 ir 71 straipsniuose nurodytiems Sąjungos organams skiriamas įnašas jau nustatytas biudžete, neturėtų būti reikalaujama priimti konkretų finansavimo sprendimą tuo atžvilgiu;

(84)atsižvelgiant į tai, kad atviriems, ribotiems konkursams ir konkurso procedūroms su derybomis taikomos tos pačios ex ante viešinimo priemonės, po nesėkmingos konkurso procedūros su derybomis tam tikromis sąlygomis turėtų būti leidžiama taikyti derybas be išankstinio skelbimo apie pirkimą;

(97)šiuo reglamentu turėtų būti nustatyti standartiniai laikotarpiai – kiek laiko gavėjai turėtų saugoti dokumentus, susijusius su Sąjungos įnašais, kad būtų išvengta skirtingų ar neproporcingų sutartinių reikalavimų, tačiau kartu suteikiant pakankamai laiko Komisijai, Audito Rūmams ir Europos kovos su sukčiavimu tarnybai (toliau – OLAF) gauti prieigą prie tokių duomenų bei dokumentų ir atlikti ex post patikrinimus ir auditą. Be to, bet kuris asmuo ar subjektas, gaunantis Sąjungos lėšas, turėtų būti įpareigotas bendradarbiauti Sąjungos finansinių interesų apsaugos srityje;

(91)daugiau turėtų būti akcentuojamas iš biudžeto finansuojamų projektų vykdymas ir rezultatai. Todėl, be jau seniai įsigalėjusių Sąjungos įnašo teikimo būdų (faktiškai patirtų tinkamų finansuoti išlaidų kompensavimo, fiksuotųjų vieneto įkainių, fiksuotųjų sumų ir finansavimo taikant fiksuotąją normą), tikslinga apibrėžti papildomą finansavimo, nesusijusio su atitinkamų operacijų išlaidomis, formą. Ši papildoma finansavimo forma turėtų būti grindžiama tam tikrų sąlygų įvykdymu ex ante arba rezultatų, vertinamų remiantis anksčiau nustatytais orientyrais arba veiklos rodikliais, pasiekimu;

(105)reikėtų paaiškinti, kad, jei sprendimas asmenį arba subjektą užregistruoti ankstyvojo nustatymo ir draudimo dalyvauti procedūroje sistemos duomenų bazėje priimamas atsižvelgiant į situacijas, dėl kurių procedūroje draudžiama dalyvauti fiziniam ar juridiniam asmeniui, kuris yra to asmens arba subjekto administracijos, valdymo ar priežiūros įstaigos darbuotojas arba kuris turi atstovavimo, sprendimo ar kontrolės įgaliojimus to asmens arba subjekto atžvilgiu, arba fiziniam ar juridiniam asmeniui, kuris prisiima neribotą atsakomybę už to asmens arba subjekto skolas, arba fiziniam asmeniui, kuris yra labai svarbus vykdant skyrimo procedūrą arba teisinį įsipareigojimą, duomenų bazėje užregistruotoje informacijoje nurodomi su tais asmenimis susiję duomenys;

(112)atsakingas leidimus suteikiantis pareigūnas turėtų uždrausti asmeniui arba subjektui dalyvauti procedūroje, jei galutiniu teismo sprendimu arba galutiniu administraciniu sprendimu nustatyta, kad asmuo arba subjektas yra kaltas dėl sunkaus profesinio nusižengimo, tyčinio ar netyčinio pareigų, susijusių su socialinio draudimo įmokų arba mokesčių mokėjimu, nevykdymo, dėl kitai jurisdikcijai priklausančio subjekto įsteigimo ketinant išvengti mokestinių, socialinių arba bet kokių kitų teisinių pareigų ir dėl biudžetui kenkiančio sukčiavimo, korupcijos, veiklos, susijusios su nusikalstama organizacija, dėl pinigų plovimo ar teroristų finansavimo, teroristinių nusikaltimų arba su teroristine veikla susijusių nusikaltimų, vaikų darbo ar kitų formų prekybos žmonėmis ar pažeidimų. Be to, dalyvauti procedūroje turėtų būti draudžiama asmeniui arba subjektui šiurkštaus teisinio įsipareigojimo pažeidimo ar bankroto atveju ⇨ arba kai jis atsisako bendradarbiauti atliekant tyrimus, patikrinimus ar auditą. Vertinant šias priežastis neleisti dalyvauti procedūroje, tarptautinėje prekybos teisėje pasmerkti nepagrįstai žalingi veiksmai galėtų būti laikomi svarbiu veiksniu, kai jie yra susiję su sunkiu profesiniu nusižengimu; ⇦

(106)sprendimą dėl draudimo asmeniui arba subjektui dalyvauti skyrimo procedūroje arba dėl finansinės nuobaudos skyrimo asmeniui arba subjektui ir sprendimą dėl susijusios informacijos paskelbimo turėtų priimti atsakingi leidimus suteikiantys pareigūnai, atsižvelgdami į savo savarankiškumą sprendžiant administracinius klausimus. Jeigu nėra galutinio teismo sprendimo arba galutinio administracinio sprendimo ir su šiurkščiu sutarties pažeidimu susijusiais atvejais, atsakingi leidimus suteikiantys pareigūnai turėtų priimti sprendimą remiantis preliminariu teisiniu kvalifikavimu, atsižvelgdami į komisijos rekomendaciją. Be to, tais atvejais, kai galutiniu teismo sprendimu ar galutiniu administraciniu sprendimu nenustatoma draudimo dalyvauti procedūroje trukmė, komisija turėtų įvertinti tokio draudimo trukmę;

(114)atsakingas leidimus suteikiantis pareigūnas taip pat turėtų turėti galimybę uždrausti asmeniui arba subjektui dalyvauti procedūroje, jei neribotą atsakomybę už to ekonominės veiklos vykdytojo skolas prisiimantis fizinis ar juridinis asmuo bankrutuoja arba yra patekęs į panašią nemokumo situaciją arba jei tas fizinis ar juridinis asmuo nevykdo pareigų mokėti socialinio draudimo įmokas ar mokesčius, kai tokia situacija turi įtakos to ekonominės veiklos vykdytojo finansinei padėčiai;

(130)siekiant užkirsti kelią subjektų bandymams išvengti galimų neigiamų savo nusižengimo pasekmių, pagal ankstyvojo nustatymo ir draudimo dalyvauti procedūroje tvarką tiksliai laikantis sąlygų turėtų būti nustatytos pranešimo taisyklės. Be to, tokiai tvarkai turėtų būti taikoma elektroninė mainų sistema;

(142)proporcingumo principą taip pat reikia taikyti jau teigiamai įvertintų, pvz., Komisijos nustatytas taisykles taikančių subjektų, taisyklių, sistemų ir procedūrų vertinimui, – juos nuo ex ante vertinimo reikia atleisti. Nuo ex ante vertinimo taip pat turėtų būti galima atleisti valstybių narių organizacijas, kurioms pavesta naudoti Sąjungos lėšas taikant pasidalijamąjį valdymą;

(139)reikėtų peržiūrėti nuostatas dėl ex ante ramsčiais grindžiamo asmenų ir subjektų, naudojančių Sąjungos lėšas taikant netiesioginį valdymą, ⌦ išankstinio ⌫ vertinimo ⌦ pagal ramsčius ⌫, kad Komisija galėtų kuo labiau remtis tų asmenų ir subjektų sistemomis, taisyklėmis ir procedūromis ⇨ , įskaitant išsamų patikrinimą, ⇦ kurios laikomos lygiavertėmis Komisijos taikomoms sistemoms ir procedūroms. Be to, svarbu paaiškinti, kad, kai vertinimo metu nustatomos sritys, kuriose įdiegtų procedūrų nepakanka Sąjungos finansiniams interesams apsaugoti, Komisijai turėtų būti suteikta galimybė pasirašyti susitarimus dėl įnašo, kartu imantis tinkamų priežiūros priemonių. Taip pat svarbu paaiškinti, kokiu atveju Komisija gali nuspręsti nereikalauti atlikti ex ante ramsčiais grindžiamo vertinimo ⌦ išankstinio vertinimo pagal ramsčius ⌫, kad būtų galima pasirašyti susitarimus dėl įnašo;

(136)vadovaudamasis gero administravimo principu, leidimus suteikiantis pareigūnas turėtų prašyti pateikti paaiškinimus ar trūkstamus dokumentus, kartu laikydamasis vienodo požiūrio taikymo principo ir nedarydamas esminių paraiškos dokumentų pakeitimų. Leidimus suteikiantis pareigūnas turėtų turėti galimybę nuspręsti to nedaryti tik tinkamai pagrįstais atvejais. Be to, leidimus suteikiantis pareigūnas turėtų turėti galimybę ištaisyti akivaizdžią korektūros klaidą arba prašyti, kad tai padarytų dalyvis;

(150)atsižvelgiant į COVID-19 pandemiją, tinkama pakeisti krizės apibrėžtį, kuri pirmiausia taikoma bendrosioms nuostatoms ir viešiesiems pirkimams išorės veiksmų srityje ir apima visuomenės ir gyvūnų sveikatą, ekstremaliąsias maisto saugos situacijas ir pasaulines grėsmes sveikatai. Kad būtų galima suteikti reikiamo lankstumo, siekiant užtikrinti greitą atsaką į dėl krizės susidariusias nenumatytas ypatingos skubos aplinkybes, perkančiajai organizacijai turėtų būti leidžiama taikyti supaprastintas viešųjų pirkimų taisykles, pvz., krizės situacijose taikyti derybas be išankstinio skelbimo apie pirkimą ir iš potencialaus konkurso laimėtojo priimti su draudimu dalyvauti procedūroje ir atrankos kriterijais susijusius įrodymus po sprendimo dėl sutarties skyrimo, tačiau bet kuriuo atveju iki sutarties pasirašymo. Perkančiajai organizacijai taip pat reikėtų suteikti lankstumo išimtiniais atvejais, reaguojant į krizę, iš dalies keisti sutartį arba preliminariąją sutartį viršijant 176 straipsnio 3 dalyje nurodytas vertės ribas, nerengiant viešojo pirkimo procedūros. Turėtų būti reikalaujama, kad, prieš naudojantis šiomis supaprastintomis taisyklėmis, pagal atitinkamas vidaus taisykles būtų paskelbta krizė, išskyrus išorės veiksmų srities viešuosius pirkimus – dėl jų krizės paskelbti nereikalaujama. Be to, atsakingas leidimus suteikiantis pareigūnas turėtų konkrečiu atveju pagrįsti dėl paskelbtos krizės atsiradusią ypatingą skubą;

(152)reikėtų paaiškinti ex ante ir ex post viešinimo priemones, būtinas norint pradėti viešųjų pirkimų procedūrą tuo atveju, kai sutarčių vertė atitinka arba viršija Direktyvoje 2014/24/ES nustatytas vertės ribas ir kai sutartys jų nesiekia, taip pat tuo atveju, kai sutartys į tos direktyvos taikymo sritį nepatenka;

(160)tikslinga nustatyti ir atskirai įvertinti įvairius atvejus, paprastai įvardijamus kaip interesų konflikto situacijos. Sąvoką „interesų konfliktas“ reikėtų vartoti tik tais atvejais, kai tokioje situacijoje atsiduria asmuo arba subjektas, kurio pareigos susijusios su biudžeto vykdymu, auditu arba kontrole, arba Sąjungos institucijos ar bet kurio lygmens nacionalinės institucijos pareigūnas ar tarnautojas. Bandymai netinkamai paveikti skyrimo procedūrą ar gauti konfidencialios informacijos turėtų būti laikomi sunkiu profesiniu nusižengimu, dėl kurio gali būti pašalinama iš skyrimo procedūros ir (arba) nutraukiamas Sąjungos finansavimas. Be to, ekonominės veiklos vykdytojai gali atsidurti situacijoje, kai jie neturėtų būti pasirenkami sutarčiai vykdyti dėl profesinioų interesų konflikto. Pavyzdžiui, bendrovė neturėtų vertinti projekto, kuriame ji dalyvavo, o auditorius neturėtų atlikti sąskaitų, kurias jis pats anksčiau patvirtino, audito;

🡻 2018/1046 107 konstatuojamoji dalis

⇨ naujas

(164)siekiant teisinio tikrumo, būtina paaiškinti, kad atrankos kriterijai yra susiję tik su kandidatų arba konkurso dalyvių įvertinimu, o sutarties skyrimo kriterijai – tik su pasiūlymų vertinimu. ⇨ Siekiant suderinti Sąjungos viešųjų pirkimų taisykles su Europos Parlamento ir Tarybos direktyva 2014/24/ES, perkančiosioms organizacijoms taip pat turėtų būti leista kaip sutarties skyrimo kriterijų naudoti sutarčiai vykdyti paskirtų darbuotojų organizacinius gebėjimus, kvalifikaciją ir patirtį, jei šios savybės gali turėti reikšmingos įtakos sutarties vykdymo kokybei ir, atitinkamai, pasiūlymo ekonominei vertei. Perkančiosios organizacijos, kurios taiko bet kurį iš šių sutarties skyrimo kriterijų, turėtų tinkamomis sutartinėmis priemonėmis užtikrinti, kad sutartį vykdyti paskirti darbuotojai faktiškai atitiktų nustatytus kokybės standartus. Perkančiosios organizacijos turėtų duoti sutikimą dėl bet kokio tokių darbuotojų pakeitimo ir patikrinti, ar pakaitiniai darbuotojai atitinka tokį patį kokybės lygį, kaip ir pakeičiami darbuotojai. Be to, reikėtų užtikrinti, kad tas pats elementas pagal atrankos ir skyrimo kriterijus nesidubliuotų ir nebūtų vertinamas du kartus;⇦ Visų pirma sutartį vykdyti paskirtų darbuotojų kvalifikacijos ir patirtis turėtų būti tik atrankos, o ne sutarties skyrimo kriterijus, nes priešingu atveju kiltų dubliavimosi ir to paties elemento vertinimo du kartus rizika. Be to, jei tokios kvalifikacijos ir patirtis buvo naudojami kaip skyrimo kriterijus, pasikeitus sutartį vykdyti paskirtiems darbuotojams, net jei tai įvyktų dėl pagrįstų priežasčių, tokių kaip liga ar pareigų pasikeitimas, kiltų abejonių dėl sutarties skyrimo sąlygų ir dėl to atsirastų teisinis netikrumas;

⇩ naujas

(165)būtina supaprastinti taisykles, kuriomis reglamentuojamos dinaminės pirkimo sistemos, kad perkančiosios organizacijos galėtų visapusiškai pasinaudoti šio pirkimo metodo galimybėmis. Visų pirma sistemos turėtų būti naudojamos riboto konkurso forma, kad bet kuris prašymą dalyvauti pateikęs ir su draudimu dalyvauti procedūroje susijusius bei atrankos kriterijus atitinkantis ekonominės veiklos vykdytojas galėtų dalyvauti pirkimo procedūrose, vykdomose taikant dinaminę pirkimo sistemą jos galiojimo laikotarpiu, kuris neturėtų būti apribotas ketveriais metais. Pasiūlymai taip pat gali būti teikiami elektroninio katalogo forma, ypač dėl rinkoje plačiai prieinamų paruoštų naudoti produktų arba paslaugų. Be to, siekiant sumažinti administracinę naštą atsižvelgiant į sistemų dinamiškumą, reikėtų atsisakyti reikalavimo rengiant konkrečius pirkimus pagal dinaminę pirkimo sistemą paskirti vokų atplėšimo ir vertinimo komitetą. Atsižvelgiant į viešųjų pirkimų procedūrų skaitmeninimo pažangą, reikėtų paaiškinti, kad atviro konkurso viešas vokų atplėšimas gali būti rengiamas nuotoliniu būdu per vaizdo konferencijas;

(166)kad būtų paprasčiau ir būtų galima suderinti su Sąjungos savo sąskaita rengiamiems viešiesiems pirkimams taikomomis taisyklėmis, išorės veiksmų srityje reikėtų panaikinti pareigą Komisijos interneto svetainėje paskelbti atrinktų kandidatų, kurie bus kviečiami pateikti pasiūlymą, sąrašą;

🡻 2018/1046 108 konstatuojamoji dalis

(167)Sąjungos viešaisiais pirkimais turėtų būti užtikrintas efektyvus, skaidrus ir tinkamas Sąjungos lėšų panaudojimas, kartu sumažinant Sąjungos lėšų gavėjams tenkančią administracinę naštą. Tuo atžvilgiu e. viešaisiais pirkimais turėtų būti prisidedama prie geresnio Sąjungos lėšų panaudojimo ir gerinamos visų ekonominės veiklos vykdytojų galimybės gauti sutarčių. Visos Sąjungos institucijos, vykdančios viešuosius pirkimus, savo interneto svetainėse turėtų paskelbti aiškias taisykles dėl įsigijimo, išlaidų ir stebėsenos, taip pat visas skirtas sutartis, įskaitant jų vertę;

⇩ naujas

(168)vykdant elektroninius viešuosius pirkimus, elektroninis keitimasis informacija su dalyviais turėtų kuo labiau remtis esamais standartais, pavyzdžiui, Europos bendrojo viešųjų pirkimų dokumento ir elektroninių sąskaitų faktūrų išrašymo standartais, nustatytais atitinkamai Komisijos įgyvendinimo reglamentu (ES) 2016/7 ir Europos Parlamento ir Tarybos direktyva 2014/55/ES dėl elektroninių sąskaitų faktūrų naudojimo viešuosiuose pirkimuose;

🡻 2018/1046 109 konstatuojamoji dalis

(169)turėtų būti paaiškinta, kad kiekvienoje procedūroje turėtų būti vokų atplėšimo etapas ir vertinimas. Sprendimas dėl sutarties skyrimo visada turėtų būti priimamas atlikus vertinimą;

🡻 2018/1046 110 konstatuojamoji dalis

(170)pranešime apie procedūros rezultatus kandidatus ir konkurso dalyvius reikėtų informuoti apie priežastis, kuriomis remiantis buvo priimtas sprendimas, ir jiems turėtų būti pateiktas išsamus motyvų pareiškimas, grindžiamas vertinimo ataskaitos turiniu;